  Виталий Пронин Тужгес устоосыз ужасьёс пусъемын министерстволэн, Правительстволэн, Удмуртилэн Тӧроезлэн таукаронъёсынызы но Данъян грамотаосынызы.28-тӥ южтолэзе Ижысь ӟуч театрын лулчеберет удысын ужасьёсты сӥлы каризы.1925 спектакльёс, 814  концертъёс, 928 адӟытонъёс, 89 сюрс ужрадъёс… Ар куспын кӧня уж берыкто культураын ужасьёс! Ми шутэтскыку, соос ужало, ми кайгырыку, мылкыдэз ӝуто, шумпотто.- Бадӟым тау шуэме потэ ваньдылы! Шуг-секытъёс шоры учкытэк, тӥ быгатӥськоды шедьтыны выль малпанъёс, кузьмаськоды калыклы сюлэм шуныттэс. Тӥляд мылкыдды, лулкужымды котыр улонме устогес, шунтыгес но югытгес каре, - тау карон кылъёссэ вераз культурая но туризмъя министр Владимир Соловьёв. Культураын ужасьёсты ӟечкылаз Правительстволэн Тӧроезлэн воштӥсез Наталья Сударикова но.Тужгес устоосыз ужасьёс пусъемын министерстволэн, Правительстволэн, Удмуртилэн Тӧроезлэн таукаронъёсынызы но Данъян грамотаосынызы. Нимысьтыз висъямын калык культураез азинтӥсьёс, соос «Данъян» («Признание») премия басьтӥзы.http://udmdunne.ru/2017/03/kalyk-kulturaez-utisjos-danyan-premien-pusemyn/УД Туспуктӥз А. Горбунов  